Откриха нови симптоми на коронавирус при децата Децата често прекарват COVID - 19 леко или безсимптомно Експерти от Медицинското училище „ Гросман ” на Нюйоркския университет са установили редица необичайни симптоми , които могат да се появят при деца с COVID - 19 , съобщава „ Експрес ” . Отбелязва се , че децата често прекарват коронавируса леко или безсимптомно , но в комбинация с мултисистемния възпалителен синдром ( MIS - C ) инфекцията причинява възпаление на някои органи и тъкани , като сърце , бели дробове , кръвоносни съдове , бъбреци , храносмилателна система , мозък , кожа или очи . Учените анализираха симптомите на деца с COVID - 19 и причинения от него възпалителен синдром и стигнаха до заключението , че 83 % от участниците в проучването са имали мукокутанни ( лигавично - кожни ) изменения като подпухнали и зачервени очи , зачервени бузи и длани и така наречения „ ягодов език “ - подут , грапав и зачервен .